《稻花》
宋代·连文凤

纷纷儿女花，为人作颜色。
眼饱聊自慰，饥来不堪食。
此花不入谱，岂是凡花匹。
太阳丽天中，正气从午得。
开此丰穰瑞，脱彼风雨厄。
始华郁而甘，未粲光已白。
我行田野间，舒啸意自适。
田者告我言，乐岁兹或必。
但期一饱死，百年漫劳役。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。